༄༅།རྒྱ་གར་སྐད།
དུ།ཨཱ་དི་ཀརྨི་བྷཱུ་མི་ཀ་རི་པ་རི།བོད་སྐད་དུ།ལས་དང་པོ་པའི་ས་སྦྱང་བ།སངས་རྒྱས་ལ་ཕྱག་འཚལ་ལོ།།ཉི་མ་ལྟ་བུར་གཟི་ལྡན་སྐུ།།སངས་རྒྱས་ཞབས་ལ་ཕྱག་འཚལ་ཏེ།།ལས་ནི་དང་པོ་པ་ཡིས།།སྦྱང་བ་འདིར་ནི་བཤད་པར་བྱ།།ལམ་མ་སྦྱངས་པའི་ཉེས་པ་དང་།།ལམ་གྱི་སྤྱད་
བ་གང་་ཞེ་ན།།ལམ་མ་སྦྱངས་པའི་སྐྱེ་བོ་དག།བྱེས་བགྲོད་ངལ་དུབ་ཚ་གྲང་དང་།།ལྕི་དང་རྩུབ་དང་སྐྱོ་བ་དང་།།བཀྲེས་སྐོམ་གདུངས་ཤིང་བརྙས་པ་དང་།།འཇིགས་དང་ཡི་མུག་ཉམས་སུ་མྱོང་།།མྱ་ངན་འཚེར་འགྲིབ་བཅས་པ་དག།ཁ་ཅིག་སྤྱིའུ་ཚུགས་དམྱལ་བ་དང་།།དུད་འགྲོ་ཡི
དྭགས་རྣམས་སུ་བརྟེན།།ནོར་དང་བཟའ་བཏུང་གྲགས་པ་དག།འདོད་པས་བྱེས་བགྲོད་སྡུག་བསྔལ་ཅན།།རེ་བ་འབྲས་བུ་མེད་པ་དང་།།སྡུག་དང་བྲལ་དང་མི་སྡུག་ཕྲད།།མི་བཟད་ན་རྒས་འཇོམས་བཞིན་དུ།།འཆི་བདག་དྲུང་དུ་མྱུར་འགྲོ་བ།།མ་ཚོར་གཞར་བཅས་ཤིང་རྩེ།།ཚེ་འདི་

དོན་མེད་མྱུར་དུ་འདའ།།ཡང་དང་ཡང་དུ་སྐྱེ་བ་ཡིས།།འཁོར་བའི་ཉེས་པ་གྲངས་མེད་བསྟེན།།ཀྱི་ཧུད་ལམ་ལས་ཉམས་པ་ཡིས།།སྐྱེ་བ་དག་ནི་ཉམ་ངར་གནས།།མི་བཟད་མྱ་ངན་འབྲོག་དགོན་དུ།།ལམ་གོ་ལ་གྱུར་པ་དག་དང་མཚུངས།།མིག་ལྡན།།
ལམ་ལོག་འགྲོ་བ་ལྟར།།ལམ་ལས་ཉམས་པའི་སྐྱེ་བོ་སྨད།།དེ་ལ་ལམ་སྦྱང་བ་གང་ཞེ་ན།འདིར་ལས་དང་པོ་པའི་ས་ནི་ལམ་གྱི་དང་པོ་སྟེ།དེ་སྦྱང་བ་ནི་དབྱེ་བ་རྣམ་པ་དུ་མ་དང་ལྡན་པའི་དཀོན་མཆོག་གསུམ་ལེགས་པར་ཤེས་ནས་ཕྱག་འཚལ་བ་དང་།རྒྱ་ཆེར་མཆོད་པ་དང་།ཡོན་
ན་བརྗོད་པས་བསྟོད་པ་དང་།སྙིང་ཐག་པ་ནས་སྐྱབས་སུ་འགྲོ་བ་དང་།རྗེས་སུ་དྲན་པ་བསྒོམས་པས་བསླབ་པ་ལ་སློབ་པས་སྐྱབས་ཕུན་སུམ་ཚོགས་པ་ཡིན།མི་དགེ་བ་བཅུའི་ཉེས་པ་ཤེས་པ་དང་།དགེ་བ་བཅུའི་ཡོན་ཏན་ཤེས་པ་དང་།དགེ་བ་བཅུའི་སྡོམ་པ་ལེན་པ་དང་།བླངས་པ་སླར་མི
གཏོང་བ་དང་།ལན་འགའ་ཉམས་ན་ཡང་ཆོས་བཞིན་དུ་སླར་འཆོས་པས་སྡོམ་པ་ལ་གནས་པ་ཡིན།བྱང་ཆུབ་ཀྱི་སེམས་ཀྱི་ཕན་ཡོན་ལེགས་པར་ཤེས་པ་དང་།དེ་སྐྱེ་བའི་རྒྱུ་ལ་གནས་པ་དང་།སེམས་དེ་ཡང་དག་པར་བསྐྱེད་པ་དང་།བསྐྱེད་པའི་མི་མཐུན་ཕྱོགས་རིང་དུ་སྤོང་བ་དང་།སེམས་དེ
འཕེལ་ཞིང་མི་བརྗེད་པའི་ཆོས་ལ་གནས་པས་བྱང་ཆུབ་སེམས་ཀྱི་བསླབ་པ་ལ་གནས་པ་ཡིན་པས།དེ་ལྟར་ཆོས་རྣམ་པ་གསུམ་ལ་རྣམ་པ་བཅོ་ལྔར་ཕྱེ་བ་འདི་ནི་འདིར་ས་སྦྱང་བའི་གཞི་དང་།རྟེན་དང་གནས་ཞེས་བྱའོ།།དེ་གཞི་དེ་ལྟ་བུ་ལ་བརྟེན་ནས་ལམ་གྱི་དངོས་གཞི་གང་ཇི་ལྟར་སྦྱང་ཞེ་ན།གཞི་དེ་དག
ལ་ལེགས་པར་གནས་པས་འཇུག་པ་བྱང་ཆུབ་ཀྱི་སེམས་བླང་བ་བྱས་ནས།ཇི་ལྟར་བླངས་པའི་སྡོམ་པ་ལས་མི་འདའ་བར་བྱམས་པ་ཚད་མེད་པ་བསྒོམ་པ་དང་།དྲན་པ་ཉེ་བར་བཞག་པ་བཞི་བསྒོམ་ཞིང་།ཡང་དག་པར་སྤོང་བ་བཞི་ལ་གནས་པར་བྱ་སྟེ།འདི་ནི་ལས་དང་པོ་པའི་སའི་དངོས་གཞི་ཡིད་ལ་བྱ
བས།རིམ་གྱིས་འཕགས་པའི་བདེན་པ་ལ་འཇུག་པར་བྱའོ།།དེ་ཡང་དྲན་པ་ཉེ་བར་གཞག་པ་དང་།ཡང་དག་པར་སྤོང་བ་བཞི་གྲུབ་ནས།ཏིང་ངེ་འཛིན་གྱི་ངོ་བོ་རྫུ་འཕྲུལ་གྱི་རྐང་པ་བཞི་ལ་གནས་པ་ན།ས་དེ་ཉིད་ཀྱི་ཁྱད་པར་ཐར་པའི་ཆ་དང་མཐུན་པའི་དགེ་བའི་རྩ་བ་སྐྱེས་པ་ཡིན་ཏེ།བདག་དང་གཞན་གྱི

འབྱོར་ར་པ་དང་།།འདུན་དང་ཚུལ་ཁྲིམས་དབང་པོ་དང་།།དེ་བཞིན་ཟས་དང་མི་ཉལ་དང་།།ཤེས་བཞིན་དུ་ནི་སྤྱོད་པ་དང་།།དེ་བཞིན་དགེ་བའི་བཤེས་གཉེན་དང་།།དམ་ཆོས་ཉན་དང་སེམས་པ་དང་།།བར་ཆད་མེད་དང་གཏོང་བ་དང་།།དགེ་སྦྱོང་རྒྱན་ནི་ཐ་མ་ཡིན།།དང་ལྡན་གཡོ་མེད་ནད་ཉུང
ང་།།བརྩོན་འགྲུས་ཤེས་རབ་འདོད་ཆུང་དང་།།ཆོག་ཤེས་གསོ་སློ་གང་སླ་དང་།།སྦྱངས་དང་མཛེས་དང་དྲོད་རིག་དང་།།སྐྱེས་བུ་དམ་ཆོས་མཁས་རྟགས་དང་།།བཟོད་དང་དེས་དང་གྱ་ནོམ་པའོ།།ཞེས་བྱ་བའི་ཡོན་ཏན་དང་ལྡན་ལ།དེ་ལས་གཞན་པ་ཐེག་པ་ཆེན་པོའི་ཚོགས་ལམ་གྱི་
ཁྱད་པར་ལུས་ལ་དབང་བ་ལ་སོགས་པ་དང་།སྙིང་རྗེ་ཆེན་པོའི་སྒོ་མངོན་དུ་གྱུར་པས།སྡུག་བསྔལ་བ་མཐོང་བ་ན་རང་དབང་མེད་པར་མཆི་མའི་རྒྱུན་འབབ་པ་ལ་སོགས་པ་འབྱུང་ངོ་།།དེ་ལྟར་བྱང་ཆུབ་སེམས་དཔའི་སྡོམ་པ་དང་།བྱམས་པའི་ཏིང་ངེ་འཛིན་དང་།དྲན་པ་ཉེ་བར་བཞིག་པ་དང་།
ཡང་དག་པར་སྤོང་བ་དང་།རྫུ་འཕྲུལ་གྱི་རྐང་པ་བཞི་པོ་སྔ་མའི་རྟེན་དང་བཅས་པ་འདི་ནི་ཚོགས་ཀྱི་ལམ་དང་།ལས་དང་པོ་པའི་ས་དང་།དད་པའི་ས་ཞེས་བྱའོ།།ད་ནི་འདིར་ཉིན་མཚན་གྱི་ཆ་ལས་ཡང་དག་པར་སྤོང་བ་བཞི་ལ་གནས་པས་ལམ་སྦྱང་བ་བརྗོད་པ།ཐོ་རངས་མལ་ནས་ལངས་ནས་ནི།
བཞི་གསུམ་དྲན་པས་བརྟུལ་ཞུགས་མཆོག།བདག་གཞན་བརྗེ་དང་འཇིག་རྟེན་གྱི།།ཆོས་བརྒྱད་མཉམ་པར་མོས་པ་བསྐྱེད།།དེ་ནས་ཡིད་ནི་བསྡུས་པ་ཡིས།།ཀྱེ་མ་སེམས་ཅན་པ་དེར་འགྱུར་བསམ།།དེ་ནས་ལུས་དང་ཚོར་བ་དང་།།སེམས་དང་ཆོས་ནི་མི་གཙང་དང་།།སྡུག་བསྔལ་མི་རྟག
བདག་མེད་ཅེས།།ཕྱིན་ཅི་ལོག་བཞིའི་གཉེན་པོ་བསྒོམ།།རེ་རེའམ་ཡང་ན་རིམ་གྱིས་ཀྱང་།།ནམ་ལངས་པར་དུ་འབད་པས་བསྒོམ།།གང་གིས་ལུས་ཅན་གྲོལ་འགྱུར་བའི།།ལམ་གྱི་དང་པོ་འདི་ཉིད་ཡིན།།དེ་ནས་ནམ་ནི་ལངས་པ་དང་།།ཅི་རིགས་གཙང་སྦྲ་བྱས་ནས་ནི།།མཆོད་རྟེན་ཕྱག་འཚལ
མཎྜལ་བྱ།།སྡིག་བཤགས་ལ་སོགས་རྒྱས་བྱས་ཏེ།།ལྷག་པར་སྐྱབས་སུ་འགྲོ་བ་དང་།།བྱང་ཆུབ་སེམས་ནི་བརྟན་པོ་བསྐྱེད།།ཅི་རིགས་བསྐོར་བ་བྱས་ནས་ནི།།བླ་མ་དང་ནི་རྒན་པོ་དང་།།ཆོས་སྨྲ་ལ་ཡང་ཕྱག་བྱས་ཏེ།།འཛུམ་ཞིང་སྙན་པར་སྨྲ་བ་དང་།།དེ་དག་དགོས་པ་འབད་དེ་བསྒྲུབ།།

༄བར་དེར་དུས་ནི་ཉེར་གནས་ན།།ཆོས་བཤད་ལ་སོགས་སེམས་ཅན་དོན།།རང་བདེ་བཏང་ལ་འབད་པས་བསྒྲུབ།།ཁྱེའུ་སུས་ལ་སོགས་ཟས་ལ་སྤྱོད།།།དཀོན་མཆོག་སྤྲིན་ལས་གསུངས་པ་བཞིན།།ཆ་བཞིར་བགོས་ཏེ་བཟའ་བར་བྱ།།ལྷགཀ་བར།།
ཕོངས་ལ་བཟའ་བཏུང་བགོ།།སྔ་དྲོ་ཡི་ནི་དུས་དག་ཏུ།།བྲི་དང་ཀློག་པ་ལ་སོགས་པའི།།ཆོས་སྤྱོད་བཅུ་ལ་འབད་པའམ།།སཱཙྪ་བྱའམ་འགྲོ་ཕན་གདགས།།དུས་ཀྱི་དམ་པ་སྔ་དྲོ་ནི།།དོན་མེད་འདའ་བར་མི་བྱའོ།།ཉི་མའི་གུང་ལ་བྱམས་པ་དང་།།དྲན་པ་ཉེར་བཞག་ཅུང་ཟད་བསྒོམ།།
་ནས་་ཡང་ནི་ཕྱག་འཚལ་སོགས།།སྔ་མ་བཞིན་དུ་རྒྱས་པར་བྱ།།ཕྱི་དྲོ་སྐྱེས་བུ་དམ་པ་དང་།།འགྲོགས་ཤིང་ངལ་བསོ་བདེན་དོན་ལ།།སྤྲོ་ཞིང་སྲིད་ལས་ཡིད་འབྱུང་བའི།།ལེགས་བཤད་རོ་ནི་མྱང་བར་བྱ།།ཕྱི་དྲོ་སླར་ཡང་སྔ་མ་བཞིན།།ཞི་གནས་ལྷག་མཐོང་བསྒོམ་པ་དང་།།མཆོད་རྟེན་ཕྱག།
འཚལ་ལ་སོགས་བྱ།།དམར་ཐག་ཆད་ནས་མཚན་མོ་ནི།།བླ་མའི་བསྙེན་བཀུར་ཚུལ་བཞིན་བྱ།།རང་གི་རྐང་པ་བཀྲུས་ནས་ནི།།ཞི་གནས་ལྷག་མཐོང་བསྒོམ་པའམ།།དོན་ཆེན་ལྡན་པའི་ཁ་ཏོན་བྱ།།ནམ་གྱི་ཆ་སྟོད་འདས་པ་དང་།།ཚུལ་བཞིན་ཡིད་ལ་བྱེད་པ་ཡིས།།རིགས་པ་བཞིན་དུ།
ཉལ་བར་བྱ།།ཉིན་པར་དང་ནི་མཚན་མོ་ཡང་།།ལག་བཟངས་ཀྱིས་ནི་ཞུས་པ་དང་།།རིན་ཆེན་ཕྲེང་བ་ལས་བཤད་ལྟར།།སྣ་ཚོགས་དགེ་བའི་ཕྱོགས་ལ་འབད།།དེ་ནས་ཚེ་འདི་ཉིད་ལ་ཡང་།།དྲོད་ལ་སོགས་པ་ཐོབ་པར་འགྱུར།།དེ་ལྟར་ཐོས་པ་དང་བསམ་གཏན་ལ་གནས་པས་ཚོགས་ཀྱི་
ལམ་ཕལ་པ་དང་།ཁྱད་པར་ཅན་སྦྱང་ངོ་།།དེ་ལས་གོང་དུ་བསྒོམས་པ་ལས་བྱུང་བས།མོས་པས་སྤྱོད་པའི་ས་དག་ལ་དབང་པོ་དང་།སྟོབས་ཀྱི་བདེན་པ་དག་བསྒོམ་པའི་ས་སྦྱང་བ་ནི།དཀོན་མཆོག་སྤྲིན་ལ་སོགས་པར་བལྟ་ཞིང་།རབ་ཏུ་དགའ་བ་ལ་སོགས་པའི་ས་སྦྱང་བ་ནི་ས་བཅུ་པའི་ལེའུ
ལས་སྟོན་ཏོ།།རྒྱལ་བའི་སྲས་ཀྱི་ས་ཡི་དང་པོ་པ།།ཚོགས་ཀྱིས་སྟེ་དེ་སྦྱང་མདོར་བསྡུས་པ།།ཅུང་ཟད་བཤད་ལས་དགེ་བ་གང་ཐོབ་པ།།དེས་ནི་འགྲོ་རྣམས་དག་པའི་ས་ཐོབ་ཤོག།ལས་དང་པོ་པའི་ས་སྦྱང་བ་ཞེས་བྱ་བ་སློབ་དཔོན་མཁས་པ་ཆེན་པོ་བྱང་ཆུབ་སེམས་དཔའ་དགྲ་ལས།།

རྣམ་པར་རྒྱལ་བའི་ཞལ་སྔ་ནས་མཛད་པ་རྫོགས་སོ།།།རྒྱ་གར་གྱི་མཁན་པོ་ཀྲྀཥྞ་པ་དང་།ཞུ་ཆེན་གྱི་ལོ་ཙཱ་བ་དགེ་སློང་ཆོས་ཀྱི་ཤེས་རབ་ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ།།